Lüksemburq milli futbol komandası

**Lüksemburq milli futbol komandası** (, , ) — Lüksemburqu futbol üzrə beynəlxalq yarışlarda təmsil edən komanda. Komanda Lüksemburq Futbol Federasiyası tərəfindən idarə olunur.

14 iyun 2019-cu ilə olan məlumata görə Lüksemburq millisi FİFA reytinqində 90-cı, 11 oktyabr 2017-ci il məlumatına görə isə UEFA reytinqində 43-cü yerdədir. UEFA Avro 1996-nın seçmə mərhələsindən sonra Lüksemburq millisi 10 ildən çox dünya futbolunun autsayderləri sırasında idi. Amma UEFA Avro 2008-in seçmə mərhələsindən etibarən komanda stabil olaraq hər seçmə mərhələnin qrup oyunlarında ən azı 3 xal toplayır və heç olmasa bir qələbə qazanır. Bəzi mütəxəssislər iddia edirlər ki, UEFA Millətlər Liqası qurulandan sonra Lüksemburq millisini yaxın Avropa çempionatlarının birində görmək mümkün olacaq.

## FİFA Dünya Kuboku və UEFA Avropa Çempionatı seçmə mərhələlərində
Lüksemburq millisinin FİFA Dünya Kubokunun final mərhələsinə düşmə cəhdləri 1934-cü ildən başlayaraq uğursuzluğa düçar olmuşdur. Komandanın ən parlaq dövrü 1960-cı illərin birinci yarısına təsadüf edir. Həmin dövrdə Lüksemburq millisinin heyətində Lui Pilo, Adi Şmit və Kamill Dimmer kimi Belçika və Fransa klublarında təmsil olunan futbolçular çıxış edirdilər. 1962 FİFA Dünya Kuboku seçmə mərhələsində Böyük Hersoqluğun komandası sensasiya yaradaraq Portuqaliya millisinə 4:2 hesabı ilə qalib gələ bilmişdir. Bu oyun Eysebionun Portuqaliya millisinin heyətində debüt oyunu idi.

UEFA Avro 1964-ün seçmə mərhələsində Lüksemburq millisi 1/8-də Hollandiya millisini 1:1, 2:1 hesabı ilə məğlub edərək, 1/4-də 3:3 və 2:2 hesablı bərabərliklərdən sonra yenidən oynanan oyunda Danimarka millisinə 0:1 hesabı ilə məğlub olmuşdur. 1974 FİFA Dünya Kuboku seçmə mərhələsində isə lüksemburqlular 1972-ci ilin oktyabrında Türkiyə millisinə 2:0 hesabı ilə qalib gəlmişlər.

UEFA Avro 1996-nın seçmə mərhələsi də komanda üçün kifayət qədər uğurlu olmuşdur. Lüksemburq millisi 10 oyundan 10 xal toplaya bilmişdir. Bu seçmə mərhələdə komanda Malta millisini hər iki oyunda udmuş, sensasiyalı bir şəkildə Lüksemburqda çempionatın gələcək finalçısı Çexiya millisini məğlub etmişdir. Bundan başqa lüksemburqlular Belarus millisi ilə də oyunu heç-heçə başa vura bilmişlər.

UEFA Avro 2008-in seçmə mərhələsində Lüksemburq millisi 12 illik fasilədən sonra rəsmi oyunlarda nəhayət ki, qələbə qazana bilmiş və səfərdə Belarus millisini məğlub etmişdir. Bundan başqa lüksemburqlular bu seçmə mərhələdə Hollandiya millisinə kifayət qədər ləyaqətlə, əzmlə müqavimət göstərərək məğlub olmuşlar: 0:1 — evdə və 0:1 — səfərdə.

2010 FİFA Dünya Kubokunun seçmə mərhələsində komanda sensasiya yaradaraq İsveçrə millisini məğlub etmiş və Moldova millisi ilə hər iki oyunda heç-heçə etmişdir.

UEFA Avro 2012-nin seçmə mərhələsində lüksemburqlular 4 xal qazana bilmişlər (Albaniya millisini 2:1 hesabı ilə məğlub etmiş və Belarus millisi ilə oyundan sülhlə ayrılmışlar).

### Lüksemburq millisinin seçmə mərhələlərdəki nəticələri
* 1934 FİFA Dünya Kuboku — 2 oyun, 2 məğlubiyyət, seçmə mərhələsində qrupda sonuncu yer;
* 1938 FİFA Dünya Kuboku — 2 oyun, 2 məğlubiyyət, seçmə mərhələsində qrupda sonuncu yer;
* 1950 FİFA Dünya Kuboku — 2 oyun, 2 məğlubiyyət, seçmə mərhələsində qrupda sonuncu yer;
* 1954 FİFA Dünya Kuboku — 4 oyun, 4 məğlubiyyət, seçmə mərhələsində qrupda sonuncu yer;
* 1958 FİFA Dünya Kuboku — 4 oyun, 4 məğlubiyyət, seçmə mərhələsində qrupda sonuncu yer;
* UEFA Avro 1960 — iştirak etməyib;
* 1962 FİFA Dünya Kuboku — 4 oyun, 1 qələbə, 3 məğlubiyyət, seçmə mərhələsində qrupda sonuncu yer;
* UEFA Avro 1964 — 1/8: Lüksemburq millisi — Hollandiya millisi — 1:1, 2:1; 1/4: Lüksemburq millisi — Danimarka millisi — 3:3, 2:2, 0:1;
* 1966 FİFA Dünya Kuboku — 6 oyun, 6 məğlubiyyət, seçmə mərhələsində qrupda sonuncu yer;
* UEFA Avro 1968 — 6 oyun, 1 bərabərlik (Polşa millisi — 0:0), 5 məğlubiyyət, seçmə mərhələsində qrupda sonuncu yer;
* 1970 FİFA Dünya Kuboku — 6 oyun, 6 məğlubiyyət, seçmə mərhələsində qrupda sonuncu yer;
* UEFA Avro 1972 — 6 oyun, bərabərlik (Yuqoslaviya millisi — 0:0), 5 məğlubiyyət, seçmə mərhələsində qrupda sonuncu yer;
* 1974 FİFA Dünya Kuboku — 6 oyun, 1 qələbə (Türkiyə millisi — 2:0), 5 məğlubiyyət, seçmə mərhələsində qrupda sonuncu yer;
* UEFA Avro 1976 — 6 oyun, 6 məğlubiyyət, seçmə mərhələsində qrupda sonuncu yer;
* 1978 FİFA Dünya Kuboku — 6 oyun, 6 məğlubiyyət, seçmə mərhələsində qrupda sonuncu yer;
* UEFA Avro 1980 — 6 oyun, 1 bərabərlik (İsveç millisi — 1:1), 5 məğlubiyyət, seçmə mərhələsində qrupda sonuncu yer;
* 1982 FİFA Dünya Kuboku — 8 oyun, 8 məğlubiyyət, seçmə mərhələsində qrupda sonuncu yer;
* UEFA Avro 1984 — 8 oyun, 8 məğlubiyyət, seçmə mərhələsində qrupda sonuncu yer;
* 1986 FİFA Dünya Kuboku — 8 oyun, 8 məğlubiyyət, seçmə mərhələsində qrupda sonuncu yer;
* UEFA Avro 1988 — 8 oyun, 1 bərabərlik (Şotlandiya millisi — 0:0), 7 məğlubiyyət, seçmə mərhələsində qrupda sonuncu yer;
* 1990 FİFA Dünya Kuboku — 8 oyun, 1 bərabərlik (Belçika millisi — 1:1), 7 məğlubiyyət, seçmə mərhələsində qrupda sonuncu yer;
* UEFA Avro 1992 — 6 oyun, 6 məğlubiyyət, seçmə mərhələsində qrupda sonuncu yer;
* 1994 FİFA Dünya Kuboku — 8 oyun, 1 bərabərlik (İslandiya millisi — 1:1), 7 məğlubiyyət, 2 oyun, 2 məğlubiyyət, seçmə mərhələsində qrupda sonuncu yer;
* UEFA Avro 1996 — 10 oyun, 3 qələbə (Malta millisi — 1:0, 1:0; Çexiya millisi — 1:0), 1 bərabərlik (Belarus millisi — 0:0), 6 məğlubiyyət, seçmə mərhələsində qrupda 5-ci yer (6-dan 5);
* 1998 FİFA Dünya Kuboku — 8 oyun, 8 məğlubiyyət, seçmə mərhələsində qrupda sonuncu yer;
* UEFA Avro 2000 — 8 oyun, 8 məğlubiyyət, seçmə mərhələsində qrupda sonuncu yer;
* 2002 FİFA Dünya Kuboku — 10 oyun, 10 məğlubiyyət, seçmə mərhələsində qrupda sonuncu yer;
* UEFA Avro 2004 — 8 oyun, 8 məğlubiyyət, seçmə mərhələsində qrupda sonuncu yer;
* 2006 FİFA Dünya Kuboku — 12 oyun, 12 məğlubiyyət, seçmə mərhələsində qrupda sonuncu yer;
* UEFA Avro 2008 — 12 oyun, 1 qələbə (Belarus millisi — 1:0), 11 məğlubiyyət, seçmə mərhələsində qrupda sonuncu yer;
* 2010 FİFA Dünya Kuboku — 10 oyun, 1 qələbə (İsveçrə millisi — 2:1), 2 bərabərlik (Moldova millisi — 0:0, 0:0), 7 məğlubiyyət, seçmə mərhələsində qrupda 5-ci yer (6-dan 5);
* UEFA Avro 2012 — 10 oyun, 1 qələbə (Albaniya millisi — 2:1), 1 bərabərlik (Belarus millisi — 0:0), 8 məğlubiyyət, seçmə mərhələsində qrupda sonuncu yer;
* 2014 FİFA Dünya Kuboku — 10 oyun, 1 qələbə (Şimali İrlandiya millisi — 3:2), 3 bərabərlik (Şimali İrlandiya millisi — 1:1; Azərbaycan millisi — 0:0, 1:1), 6 məğlubiyyət, seçmə mərhələsində qrupda sonuncu yer;
* UEFA Avro 2016 — 10 oyun, 1 qələbə (Makedoniya millisi — 1:0), 1 bərabərlik (Belarus millisi — 1:1), 8 məğlubiyyət, seçmə mərhələsində qrupda 5-ci yer (6-dan 5);
* 2018 FİFA Dünya Kuboku - 10 oyun, 1 qələbə (Belarus millisi - 1:0), 3 bərabərlik (Belarus millisi - 1:1, Fransa millisi - 0:0, Bolqarıstan millisi - 1:1), 6 məğlubiyyət, seçmə mərhələsində qrupda 5-ci yer (6-dan 5);

## Olimpiya oyunlarında iştirakı
Uğursuzluqlarına baxmayaraq Lüksemburq millisi 1924-1952-ci illər arasında keçirilən Yay Olimpiya Oyunlarının futbol turnirində iştirak etmişdir. 1952 Yay Olimpiya Oyunlarında komanda sensasiyaya imza ataraq Böyük Britaniya milli futbol komandasına 5:3 hesabı ilə qalib gələrək onu turnirdən uzaqlaşdırmışdır. Sonrakı mərhələdə o gərgin keçən oyunda Braziliya milli futbol komandasına 1:2 hesabı ilə məğlub olmuşdur.

## Komandanın hazırkı heyəti
: *Oyunlar və qollar haqqında məlumatlar 17 noyabr 2020-ci ildə [[Azərbaycan milli futbol komandası|Azərbaycan millisi]] ilə oyundan sonra yenilənmişdir:*

## Təchizat

## Heyətində ən çox oyun keçirən futbolçular
: *Oyunlar haqqında məlumatlar 17 noyabr 2020-ci ildə [[Azərbaycan milli futbol komandası|Azərbaycan millisi]] ilə oyundan sonra yenilənmişdir:*

## Heyətində ən çox qol vuran futbolçular
: *Qollar haqqında məlumatlar 17 noyabr 2020-ci ildə [[Azərbaycan milli futbol komandası|Azərbaycan millisi]] ilə oyundan sonra yenilənmişdir:*

## Göstəriciləri
### FİFA Dünya Kuboku

### UEFA Avropa Çempionatı

### UEFA Millətlər Liqası

### Olimpiya Oyunları

### Kiçik turnirlər

:**Two of these seven matches, played against the Indonesian clubs Pardedetex and NIAC Mitra (that ended in 1–0 and 2–1 wins for Luxembourg, respectively) are not regarded as full internationals by the Luxembourg Football Federation.*

## Results and forthcoming fixtures

:*Nəticələr 17 noyabr 2020-ci ildə [[Azərbaycan milli futbol komandası|Azərbaycan millisi]] ilə oyundan sonra yenilənmişdir.*

Recent results and fixtures are as follows:

### 2019

### 2020

## Head to head records
:*Nəticələr 17 noyabr 2020-ci ildə [[Azərbaycan milli futbol komandası|Azərbaycan millisi]] ilə oyundan sonra yenilənmişdir.*

## İstinadlar

## Xarici keçidlər
* Lüksemburq millisi FİFA-nın saytında 
* Lüksemburq millisinin 1911-ci ildən başlayaraq keçirdiyi bütün oyunların icmalı

## Həmçinin bax